CELEX: 62009CN0407
Language: bg
Date: 2009-10-22 00:00:00
Title: Дело C-407/09: Иск, предявен на 22 октомври 2009 г. — Комисия на Европейските общности/Република Гърция

16.1.2010   
            
            
               BG
            
            
               Официален вестник на Европейския съюз
            
            
               C 11/16
            
         Иск, предявен на 22 октомври 2009 г. — Комисия на Европейските общности/Република Гърция
   (Дело C-407/09)
   2010/C 11/27
   Език на производството: гръцки
   
      Страни
   
   
      Ищец: Комисия на Европейските общности (представители: г-н М.Contù-Durande и г-н М.Rochaud-Joët)
   
      Ответник: Република Гърция
   
      Искания на ищеца
   
   Комисията на Европейските общности иска от Съда да:
   
               —
            
            
               да обяви, че като не е приела необходимите мерки, за да изпълни решението на Съда от 18 юли 2007 г. по дело С-26/07, Република Гърция не е изпълнила задълженията си по член 228, параграф 1 ЕО,
            
         
               —
            
            
               да разпореди на Република Гърция да заплати на Комисията по сметка „Собствените ресурси на Европейската общност“ исканата периодична имуществена санкция в размер на 72 532,80 EUR за всеки ден на забава на приемането на необходимите за изпълнение на решението по дело С-26/07 мерки, считано от датата на произнасяна на решението по настоящия иск до датата на изпълнение на решението по дело С-26/07,
            
         
               —
            
            
               да разпореди на Република Гърция да заплати на Комисията, по сметка „Собствените ресурси на Европейската общност“ еднократно платима сума в размер на 10 512 EUR за всеки ден на забава, считано от датата на произнасяне от Съда на решението по дело С-26/07 до датата на произнасяне на решението по настоящия иск или до датата на приемане на необходимите мерки за изпълнение на решението по дело С-26/07, ако това стане по-рано,
            
         
               —
            
            
               да осъди Република Гърция да заплати съдебните разноски.
            
         
      Правни основания и основни доводи
   
   В настоящия случай Република Гърция все още не е приела необходимите законодателни мерки за транспониране на Директива 2004/80/ЕО в гръцкия правен ред.
   Следователно очевидно е, че Република Гърция все още не приела наложените мерки за изпълнение на Решение на Съда от 18 юли 2007 г. по дело С-20/07, Комисия/Република Гърция.
   По смисъла на член 228, параграф 2, втора алинея, изречение второ от Договора ЕО Комисията посочва в исковата си молба размера на еднократно платима сума и/или периодична имуществена санкция, която въпросната държава членка трябва да заплати, изчислена съразмерно с обстоятелствата. В настоящият случай Комисията е решила да поиска от Съда имуществена санкция и еднократно платима сума.
   Въз основа на установените в Известието от 13 декември 2005 г. принципи и методи на изчисление, за да определи исканата сума Комисията взима предвид три основни критерия: а) тежестта на нарушението, б) продължителността на нарушението и в) необходимостта да се осигури възпиращото действие на имуществената санкция.
   Анализът на практическото прилагане на тези критерии в настоящия случай води до извода, че продължителността на нарушението и неговите последици за частните и публичните интереси са значителни и обосновават налагането на поисканите имуществени санкции.
   Както следва от доклада на Комисията относно прилагането на директивата, всички държави членки, с изключение на Гърци, са транспонирали директивата във вътрешния си правен ред и предоставят изискваната от нея защита.
   Липсата на транспониране на директивата в гръцкия правен ред препятства постигането на основната цел — свободно движение на лица в единното пространство на свобода, сигурност и правосъдие. Следователно последиците за интересите от общ или личен характер са особено значителни.